شينا

**شينا** (Chyna) (27 ديسمبر 1969 - 20 ابريل 2016) ممثلة بورنوجرافية امريكية ، اسمها الحقيقى چوان مارى لورير (Joan Marie Laurer)

## نشأتها
right|thumb|250px|شينا
اتولدت شينا يوم 27 ديسمبر 1969 فى مدينة روتشستر فى ولاية نيو يورك الامريكية ، وهى طفلة اتعلمت العزف على الكمنجه ، ولما وصلت لسن 16 سنة سابت بيتها بعدما حاولت امها انها تجبرها على العلاج من ادمان المخدرات ، وابتدت تشتغل جنب دراستها لغاية لما خدت الشهادة الثانوية وهى فى اسبانيا
thumb|250px|شينا وهى لابسة لبس المصارعة
بعد كده دخلت شينا جامعة تامبا فى ولاية فلوريدا الامريكية واتخصصت فى الادب الاسبانى واتعلمت فيها كمان لغه فرنساوى و لغه المانى ، و كانت عضو فى هيئة تدريب ظباط الاحتياط ومستشار مقيم فى سكن الطلبة . و فى سنة 1992 اتخرجت شينا من الجامعة و كانت بتتمنى انها تشتغل فى مكتب التحقيقات الفيدرالى او فى ادارة مكافحة المخدرات وتستفيد هناك من معرفتها باللغات اللى اتعلمتها . بعد كده طلبت التطوع فى فيالق السلام واتقبل طلبها واختاروها للسفر لدولة جواتيمالا
[right|thumb|250px|شينا وهى بتمضى على العدد الخاص بيها من [مجله بلاى بوى يوم 8 اكتوبر 2007]]
بعدما رجعت شينا من جواتيمالا اشتغلت فى اكتر من مهنة ، مرة جرسونة فى كباريه ومرة تانية مغنية فى فرقة ومرة تالتة عاملة خط دردشة رقم 0900 ، و فى سنة 1994 درست كورس تدريب مدته ست اسابيع علشان تشتغل مضيفة جوية ، لكن بعدما نجحت وخلاص كانت رايحة للمطار تستلم شغلها الجديد وتسافر اول رحلة ليها كمضيفة وهى فى الطريق عملت حادثة بالعربيه اللى كانت راكباها واتصابت بكسور فى مناخيرها و فى الكاحل و اصابة فى ضهرها وجروح فى وشها واضطرت علشان كده انها تقعد فى المستشفى اربع ايام للعلاج بعد الحادثة دى وضاعت عليها الوظيفة الجديدة قبل ماتستلمها . وبعدما شفيت من اثار الحادثة لقيت شغل مع اختها كاثى (Kathy) فى بيع اجهزة البيجر اللى كانت منتشرة قبل ظهور الموبايلات ، و بعد كده اتعلموا هما الاتنين الرقص الشرقى واشتغلوا رقاصات فى كباريه مشهور

## دخولها عالم مصارعة المحترفين
[thumb|250px|شينا جنب حلبة المصارعة مع المصارع [تربل اتش (Triple H)]]
ابتدت شينا التدريب على مصارعة المحترفين سنة 1995 فى مدرسة (Wladek "Killer" Kowalski) فى مدينة مالدن فى ولاية ماساتشوستس الامريكية ، ولعبت اول ماتش مصارعه ليها فى نفس السنة ضد مصارع لابس هدوم واحده ست
[thumb|350px|شينا على حلبة المصارعة مع المصارع الراحل [ادى جيريرو (Eddie Guerrero) سنة 2000]]
فى سنة 1996 اتقابلت شينا مع نجوم مصارعة المحترفين تربل اتش (Triple H) و شون مايكلز (Shawn Michaels) باعتبارهم المؤديين فى الدبليو دبليو اى (WWE) وقرروا ضمها لدبليو دبليو اى (WWE) كحارس شخصى . فى الاول كان المصارع المشهور فينس ماكمان (Vince McMahon) صاحب شركة دبليو دبليو اى (WWE) رافض انه يضمها للشركة على اساس ان الجمهور مش هايقتنع بان واحدة ست تقدر تضرب المصارعين الرجاله ، لكنه غير رايه بعدما شافها يوم 16 فبراير 1997 وهى حارس شخصى للمصارع المشهور تربل اتش (Triple H) لما ساعدته فى الفوز بالماتش عن طريق توجيه الضربة القاضية لمنافسه فوق الفخد . ومن الوقت ده خدت اسم الشهرة اللى اتعرفت بيه هو شينا (Chyna) علشان يبقى سهل النطق بدل اسمها الاصلى

فى شهر يناير 1999 شينا سابت المصارع تربل اتش (Triple H) وانضمت لخصومه فينس ماكمان (Vince McMahon) و كين (Kane)

فى شهر يونيه 1999 كانت شينا اول واحدة ست تتاهل لبطولة (King of the ring tournament) وكمان كانت اول ست تبقى المرشح رقم واحد لبطولة الدبليو دبليو اى (WWE)

فى سنة 2000 اتصاحبت شينا على المصارع الراحل ادى جيريرو (Eddie Guerrero) ولعبوا مع بعض كفريق واحد فى ماتشات مصارعة مختلطة الجنسين ، لكنهم انفصلوا عن بعض فى شهر نوفمبر 2000 بعد خيانته ليها

فى شهر نوفمبر 2000 ظهرت شينا فى صور وهى عريانة ملط فى مجله بلاى بوى ، وده اللى عرضها لهجوم عدد كبير من المصارعين على اعتبار انها اساءت ليهم

فى يوم 30 نوفمبر 2001 انسحبت شينا من عضوية الدبليو دبليو اى (WWE)

فى سنة 2002 سافرت شينا اليابان وانضمت لمصارعة المحترفين اليابانية الجديدة (New Japan Pro Wrestling) ولعبت عدد من ماتشات المصارعة للدعاية والاعلان عن الرياضة الجديدة دى . و فى المدة اللى قضيتها فى اليابان اشتغلت فترة فى تدريس اللغه الانجليزى و فى الوقت ده انضمت لطايفة المورمون

## دخولها فى مجال ال[[بورنوجرافيا]]
فى سنة 2004 دخلت شينا فى مجال البورنوجرافيا بعدما مثلت اول فيلم بورنوجرافى ليها و هو One Night in China اللى كسب جايزة 2006 AVN Award كاحسن مبيعات ، وكمان مثلت افلام بورنوجرافية غيره زى Another Night in China و Backdoor to Chyna اللى خد جايزة 2012 AVN Award احسن شريط جنسى للمشاهير و Chyna is Queen of the Ring و Avengers XXX: A Porn Parody و She Hulk XXX:A Porn Parody

## ابرز الاحداث اللى مرت بيها فى حياتها
شينا كانت عملت اكتر من عملية لزرع بز نتيجة التمزق اللى حصل اكتر من مرة فى بزازها بسبب الضرب المبرح اللى اخدته فى ماتشات المصارعة اللى كانت بتلعبها

شينا كانت صاحبة علاقات عاطفية و جنسية متعددة ، وده اتسبب ليها فى مشاكل كتيرة مادية ومعنوية

فى يوم 8 فبراير 2007 اللى ماتت فيه صاحبتها الممثلة الراحلة انا نيكول سميث (Anna Nicole Smith) كانت شينا فى حالة نفسية وحشه جدا ظهرت فى التصريحات اللى قالتها يومها فى برنامج Larry King Live لما قالت انها هاتحصلها قريب لانها هى كمان اتعرضت لحاجات كتيرة زى اللى اتعرضت ليها صاحبتها

فى شهر نوفمبر 2007 قدمت شينا طلب لتغيير اسمها الحقيقى من جوان مارى لورير (Joan Marie Laurer) لشينا (Chyna) اللى هو اسم الشهرة بتاعها لما كانت بتلعب مصارعة ، بسبب انه بعدما انسحبت من عضوية الدبليو دبليو اى (WWE) ماكانش من حقها الاستفادة من اسم شينا كعلامة تجارية لانه مش اسمها الحقيقى

شينا كانت مدمنة مخدرات وده كان سبب التصرفات الغريبة اللى كانت بتعملها ، زى يوم كانت فيه موجودة فى كباريه فى مدينة نيو يورك فى ولاية نيو يورك وفجأة قلعت كل هدومها وجريت قدام الناس وهى عريانة ملط و نطت جوه حوض اسماك كبير ، ولما كانت فى برنامج Hward Stern و كانت بتتكلم كلام مش مفهوم وبتسرح كتير ، ولما قالت انها مش عايزة تتعاطى المخدرات بعد كده لكن لو شافت الكوكايين قدامها هاتاخده لانها ضعيفة قدامه . وسبق ليها دخول مصحة متخصصة فى العلاج من ادمان المخدرات

## وفاتها
فى يوم 20 ابريل 2016 ماتت شينا فى بيتها فى مدينة ريدوندو بيتش فى ولاية كاليفورنيا الامريكية نتيجة جرعه زايده كانت اخدتها من الادوية المخدرة بتاعتها ، واللى اكد النتيجة دى البيان اللى كان صادر من حسابها على تويتر

http://www.therealchyna.com

http://everipedia.org/wiki/lang_en/Chyna
http://www.boobpedia.com/boobs/Chyna
http://de.pornopedia.com/wiki/Chyna
http://www.freeones.com/chyna/profile
http://www.imdb.com/name/nm0491321
http://www.iafd.com/person.rme/perfid=chyna_wwf/gender=f/chyna.htm
http://www.adultfilmdatabase.com/actor.cfm?actorid=36148

## مصادر

## لينكات برانيه
* 

تصنيف:ممثلات بورنوجرافيات
تصنيف:موديلات عريانة
تصنيف:رقاصات استربتيز
تصنيف:ممثلات شبقيات
تصنيف:ممثلات بورنوجرافيات سحاقيات
تصنيف:موديلات بلاى بوى
تصنيف:بلاى بوى بلاى ميت
تصنيف:رقاصات شرقيات امريكيات
تصنيف:رقاصات امريكيات
تصنيف:مصارعات محترفات امريكيات
تصنيف:لاعبات كمال اجسام امريكيات
تصنيف:مغنيات امريكيات
تصنيف:كتاب بايسكشوال
تصنيف:كاتبات امريكيات
تصنيف:مؤلفين سيره ذاتيه امريكان
تصنيف:اعلاميين امريكان
تصنيف:ناس امريكان بتلفزيون الواقع
تصنيف:ممثلات بورنوجرافيات من ولاية نيو يورك
تصنيف:ممثلات بورنوجرافيات امريكيات